## Pravilnik o izmjenama i dopunama Pravilnika o načinu prijavljivanja i odjavljivanja, te trajanju statusa osigurane osobe Hrvatskog zavoda za zdravstveno osiguranje iz osnovnog zdravstvenog osiguranje

### NN 51/2005 (20.4.2005.), Pravilnik o izmjenama i dopunama Pravilnika o načinu prijavljivanja i odjavljivanja, te trajanju statusa osigurane osobe Hrvatskog zavoda za zdravstveno osiguranje iz osnovnog zdravstvenog osiguranje

# HRVATSKI ZAVOD ZA ZDRAVSTVENO OSIGURANJE

**980**

Na osnovi članka 103. stavka 2., članka 132.
Zakona o zdravstvenom osiguranju (»Narodne novine« broj 94/01., 88/02., 149/02.
117/03., 30/04. i 177/04.) i članka 19. Statuta Hrvatskog zavoda za zdravstveno
osiguranje (»Narodne novine« broj 16/02., 24/02. i 58/03.) Upravno vijeće
Hrvatskog zavoda za zdravstveno osiguranje na 17. sjednici održanoj 6. travnja
2005. godine donijelo je

## PRAVILNIK

### O IZMJENAMA I DOPUNAMA PRAVILNIKA O NAČINU PRIJAVLJIVANJA I ODJAVLJIVANJA TE TRAJANJU STATUSA OSIGURANE OSOBE HRVATSKOG ZAVODA ZA ZDRAVSTVENO OSIGURANJE IZ OSNOVNOG ZDRAVSTVENOG OSIGURANJA

Članak 1.

U Pravilniku o načinu prijavljivanja i
odjavljivanja te trajanju statusa osigurane osobe Hrvatskog zavoda za
zdravstveno osiguranje iz osnovnog zdravstvenog osiguranja (»Narodne novine«
broj 28/02. i 43/03.) članak 2. mijenja se i glasi:

»Status osigurane osobe utvrđuje Zavod na osnovi
prijave na osnovno zdravstveno osiguranje, njezine ovjere te izdavanjem isprave
propisane Odlukom o sadržaju i obliku isprave kojom se utvrđuje status
osigurane osobe Hrvatskog zavoda za zdravstveno osiguranje iz osnovnog
zdravstvenog osiguranja.

Status osigurane osobe Zavoda utvrđuje se prema
područnom uredu Zavoda na području kojega osoba za koju je podnesena prijava na
osnovno zdravstveno osiguranje ima prebivalište, odnosno boravište.

Prijava na osnovno zdravstveno osiguranje
podnosi se područnom uredu Zavoda ili njegovoj ispostavi nadležnima prema
mjestu prebivališta, odnosno boravišta osobe, odnosno prema sjedištu pravne ili
fizičke osobe obveznika uplate doprinosa za osnovno zdravstveno osiguranje (u
daljnjem tekstu: nadležni područni ured).

Članovima obitelji osiguranika status osigurane
osobe, u pravilu, utvrđuje područni ured Zavoda koji je nositelju osiguranja
utvrdio status osiguranika.«

Članak 2.

U članku 3. iza riječi: »doprinosa« stavlja se
zarez i dodaju riječi: »odnosno same osobe kada je to propisano Zakonom o
zdravstvenom osiguranju,«.

Članak 3.

Popis
iz članka 5. stavka 2. mijenja se i sastavni je dio ovog Pravilnika.

Članak 4.

U
članku 6. riječi: »trajno nastanjenje« zamjenjuju se riječima: »stalni
boravak«.

Članak 5.

U
članku 9. u stavku 3. tekst: »iz članka 2. stavka 2.« zamjenjuju se tekstom:
»iz članka 2. stavka 3.«.

Članak 6.

Ovaj
Pravilnik stupa na snagu osmog dana od dana objave u »Narodnim novinama«.

Klasa:
025-04/05-01/97

Urbroj: 338-01-01-05-1

Zagreb,
6. travnja 2005.

Predsjednik
Upravnog vijeća Hrvatskog zavoda
 za zdravstveno osiguranje

**prim****. Stjepan Bačić, dr.
med**., v. r.

POPIS OSNOVA OSIGURANJA
I DOKUMENTACIJE POTREBNE ZA UTVRĐIVANJE STATUSA OSIGURANE OSOBE HRVATSKOG ZAVODA
ZA ZDRAVSTVENO OSIGURANJE U OSNOVNOM ZDRAVSTVENOM OSIGURANJU

|  |  |  |  |  |  |
| --- | --- | --- | --- | --- | --- |
| Red.broj | Osnove osiguranja prema Zakonu o zdravstvenom osiguranju | Podnositelj prijave na osnovno zdravstveno osiguranje | Dokumentacija potrebna za priznavanje statusa osigurane osobe u Zavodu | Datum  stjecanja statusa osigurane osobe Zavoda | Prestanak statusa osigurane osobe Zavoda |
| 1 | Djeca do 18 godina života koja nemaju nositelja osiguranja – članak 3a. Zakona | Fizička ili pravna osoba koja skrbi o djetetu | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – rodni list djeteta | Datum podnošenja prijave | Datum stjecanja statusa prema drugoj osnovi osiguranja ili datum navršetka 18 godina života |
| 2 | Osobe u radnom odnosu u pravnoj ili kod fizičke osobe na području Republike Hrvatske – članak 5. točka 1. Zakona | Pravna ili fizička osoba za radnike | – prijava – T-2,  – prijava HZMO (kopija M-1P),  – dokaz o prebivalištu ili stalnom boravku, odnosno privremenom boravku za strance (uvjerenje MUP-a ili osobna iskaznica), podatak o adresi poslodavca za dnevne migrante  – ugovor o radu, odnosno pisana potvrda o sklopljenom ugovoru  – radna knjižica za invalide rada i rješenje o invalidnosti | Datum zasnivanja radnog odnosa | Datum prestanka radnog odnosa |
| 3 | Osobe u radnom odnosu u pravnoj ili kod fizičke osobe sa sjedištem u RH, upućene na rad ili stručno usavršavanje u inozemstvo, ako nemaju zdravstveno osiguranje stranog nositelja zdravstvenog osiguranja – članak 5. točka 2. Zakona | Pravna ili fizička osoba za radnike | – prijava – T-2 i T-4  – akt o upućivanju osiguranika na rad ili stručno usavršavanje u inozemstvo  – liječnička svjedodžba o zdravstvenoj sposobnosti osiguranika ne starija od 3 mjeseca | Datum odlaska na rad ili stručno usavršavanje u inozemstvo | Datum povratka s rada ili stručnog usavršavanja u inozemstvu |
| 4 | Osobe na radu u kućanstvu osiguranika koji se nalazi na radu u inozemstvu, ako nemaju zdravstveno osiguranje stranog nositelja zdravstvenog osiguranja – članak 5. točka 3. Zakona | Osiguranik kod koje je osoba u radnom odnosu u kućanstvu | – prijava – T-2 i T-4  – prijava HZMO (kopija M-1P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokaz o zaposlenju poslodavca u inozemstvu,  – ugovor o radu, odnosno pisana potvrda o sklopljenom ugovoru  – liječnička svjedodžba o zdravstvenoj sposobnosti osiguranika ne starija od 3 mjeseca  – suglasnost Ministarstva rada i socijalne skrbi | Datum zasnivanja radnog odnosa | Datum prestanka radnog odnosa |
| 5 | Osobe koje su izabrane ili imenovane na stalne dužnosti u određenim tijelima državne vlasti, odnosno jedinicama lokalne i područne (regionalne) samouprave ako za taj rad primaju plaću – članak 5. točka 4. Zakona | Pravna osoba za radnike | – prijava – T-2  – prijava HZMO (kopija M-1P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – akt o izboru, odnosno imenovanju | Datum početka obnašanja dužnosti | Datum prestanka obnašanja dužnosti |
| 6 | Osobe članovi uprave trgovačkih društava, ako nisu osigurane po osnovi rada – članak 5. točka 4.a Zakona | Član uprave sam za sebe | – prijava T-1 i T-2  – prijava HZMO (kopija M-1P i M-11P)  – dokaz o prebivalištu ili stalnom, odnosno privremenom boravku za stranca (uvjerenje MUP-a ili osobna iskaznica),  – radna knjižica, odnosno poslovna dozvola  – rješenje trgovačkog suda | Datum upisa u sudski registar kao člana uprave | Datum brisanja iz sudskog registra kao člana uprave |
| 7 | Osobe zaposlene u stranim predstavništvima i podružnicama ili međunarodnim organizacijama i ustanovama sa sjedištem u Republici Hrvatskoj – članak 5. točka 5. Zakona | Strana predstavništva i podružnice ili međunarodne organizacije i ustanove za radnika | – prijava – T-2,  – prijava HZMO (kopija M-1P),  – dokaz o prebivalištu ili stalnom, odnosno privremenom boravku za stranca (uvjerenje MUP-a ili osobna iskaznica),  – ugovor o radu, odnosno pisana potvrda o sklopljenom ugovoru  – radna knjižica | Datum zasnivanja radnog odnosa | Datum prestanka radnog odnosa |
| 8 | Osobe zaposlene kod diplomatskih misija i konzularnih ureda strane države sa sjedištem u Republici Hrvatskoj – članak 5. točka 6. Zakona | Diplomatske misije i konzularni uredi strane države | – prijava – T-2,  – prijava HZMO (kopija M-1P),   – dokaz o prebivalištu ili stalnom, odnosno privremenom boravku za stranca (uvjerenje MUP-a ili osobna iskaznica),   – ugovor o radu, odnosno pisana potvrda o sklopljenom ugovoru   – radna knjižica | Datum zasnivanja radnog odnosa | Datum prestanka radnog odnosa |
| 9 | Osobe s prebivalištem ili stalnim boravkom u Republici Hrvatskoj zaposlene u inozemstvu kod stranog poslodavca koje nemaju zdravstveno osiguranje stranog nositelja zdravstvenog osiguranja, odnosno koje nisu obvezno osigurane prema inozemnim propisima na način kako je to određeno međunarodnim ugovorom o socijalnom osiguranju – članak 5. točka 7. Zakona | Osoba sama za sebe | – prijava – T-1, T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda da je uposlen kod inozemnog poslodavca, | Datum zasnivanja radnog odnosa | Datum prestanka radnog odnosa |
| 10 | Osobe koje se nakon završenog obrazovanja nalaze na obveznom praktičnom radu u pravnoj ili kod fizičke osobe, ako rade s punim radnim vremenom – članak 5. točka 8. Zakona | Pravna ili fizička osoba za osobe na praktičnom radu | – prijava – T-2  – prijava HZMO (kopija M-1P)  – dokaz o prebivalištu ili stalnom boravku (Uvjerenje MUP-a ili osobna iskaznica),  – akt o obveznom praktičnom radu | Datum početka obveznog praktičnog rada | Datum prestanka obveznog praktičnog rada |
| 11 | Osobe koje rade kao volonteri u pravnoj ili kod fizičke osobe – članak 5. točka 8. Zakona | Pravna ili fizička osoba za volontere | – prijava – T-2  – prijava HZMO (kopija M-1P),  – dokaz o prebivalištu ili stalnom boravku (uvjerenje MUP-a ili osobna iskaznica),  – akt o volontiranju | Datum početka volontiranja | Datu prestanka volontiranja |
| 12 | Osobe koje na području Republike Hrvatske obavljaju gospodarsku djelatnost, upisane u odgovarajući registar (obrtnici, prijevoznici, ugostitelji i trgovci pojedinci), te osobe koje u skladu s posebnim propisom samostalno u obliku zanimanja obavljaju profesionalnu djelatnost (odvjetnici, doktori medicine i stomatologije, umjetnici, novinari, prevoditelji, lektori, športaši i drugi) – članak 5. točka 9. Zakona | Osoba koja obavlja gospodarsku djelatnost, odnosno profesionalnu djelatnost | – prijava – T-1, T-2,  – prijava HZMO (kopija M-1P, M-11P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje Ureda za gospodarstvo o početku obavljanja djelatnosti osobnim radom, odnosno Rješenje o početku obavljanja djelatnosti osobnim radom | Datum početka obavljanja gospodarske djelatnosti, odnosno profesionalne djelatnosti | Datum prestanka obavljanja gospodarske djelatnosti, odnosno profesionalne djelatnosti |
| 13 | Svećenici i drugi vjerski službenici vjerske zajednice, koja je upisana u evidenciju vjerskih zajednica koju vodi nadležno državno tijelo, ako nisu osigurani po osnovi rada – članak 5. točka 9.a Zakona | Osoba sama za sebe | – prijava – T-1, T-2,  – prijava HZMO (kopija M-1P, M-11P),  – potvrda biskupije, odnosno drugog nadležnog tijela o početku obavljanja službe  – dokaz o prebivalištu ili stalnom boravku, odnosno privremenom boravku za stranca (Uvjerenje MUP-a ili osobna iskaznica) | Datum početka obavljanja službe u vjerskoj zajednici | Datum prestanka obavljanja službe u vjerskoj zajednici |
| 14 | Poljoprivrednici koji u Republici Hrvatskoj obavljaju poljoprivrednu djelatnost kao jedino ili glavno zanimanje, poljoprivrednici koji su svoje poljoprivredno zemljište dali u zakup i osobe koje su uzele poljoprivredno zemljište u zakup te članovi poljoprivrednog gospodarstva koji u okviru tog gospodarstva obavljaju poljoprivrednu djelatnost kao jedino ili glavno zanimanje, ako nisu obveznici poreza na dohodak ili poreza na dobit te ako nisu zdravstveno osigurani po drugoj osnovi kao osiguranici – članak 5. točka 10. Zakona | Osoba sama za sebe | – prijava – T-1, T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – izjava vlastoručno potpisana u PU Zavoda ili dana u zapisnik da se poljoprivrednom djelatnošću bavi kao svojim jedinim ili glavnim zanimanjem te da nije zdravstveno osigurana prema drugoj osnovi ili prijava HZMO (kopija M-1P i M-11P)  – rješenje o posjedovanju zemljišta (ugovor o zakupu)  – potvrda da nije obveznik poreza na dohodak ili poreza na dobit | Datum početka obavljanja poljoprivredne djelatnosti | Datum prestanka obavljanja poljoprivredne djelatnosti |
| 15 | Osobe koje u RH obavljaju djelatnost poljoprivrede i šumarstva kao jedino ili glavno zanimanje, i koji su obveznici poreza na dohodak ili poreza na dobit –  članak 5. točka 10.a Zakona | Osoba sama za sebe | – prijava – T-1, T-2,  – prijava HZMO (kopija M-1P, M-11P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda nadležne porezne uprave | Datum upisa u evidenciju obveznika poreza na dohodak ili poreza na dobit | Datum ispisa iz evidencije obveznika poreza na dohodak ili poreza na dobit |
| 16 | Osobe koje su upisane u registar obveznika poreza na dohodak od samostalne djelatnosti za čije obavljanje nije propisano izdavanje odobrenja ili obveza registracije te djelatnosti, a nisu osigurane po osnovi rada  – članak 5. točka 10.b Zakona | Osoba sama za sebe | – prijava – T-1, T-2,  – prijava HZMO (kopija M-1P, M-11P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda nadležne porezne uprave o svojstvu obveznika poreza na dohodak | Datum upisa u evidenciju obveznika poreza na dohodak | Datum ispisa iz evidencije obveznika poreza na dohodak |
| 17 | Korisnici prava na mirovinu po propisima o mirovinskom osiguranju Republike Hrvatske, ako imaju prebivalište ili stalni boravak u Republici Hrvatskoj – članak 5. točka 11. Zakona | Hrvatski zavod za mirovinsko osiguranje ili korisnik mirovine | – prijava – T-2  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje HZMO-a o priznatom pravu ili prijava – T-2 | Datum stjecanja prava na mirovinu | Datum gubitka prava na mirovinu |
| 18 | Korisnici prava na profesionalnu rehabilitaciju po propisima o mirovinskom osiguranju Republike Hrvatske, ako imaju prebivalište ili stalni boravak u Republici Hrvatskoj – članak 5. točka 11. Zakona | Hrvatski zavod za mirovinsko osiguranje | – prijava – T-2  – prijava HZMO (kopija M-1P),  – dokaz o prebivalištu ili stalnom boravku (Uvjerenje MUP-a ili osobne iskaznice),  – rješenje Hrvatskog zavoda za mirovinsko osiguranje o priznavanju prava na profesionalnu rehabilitaciju | Datum pravomoćnosti rješenja o priznavanju prava na profesionalnu rehabilitaciju | Datum prestanka prava na profesionalnu rehabilitaciju |
| 19 | Korisnici mirovine i invalidnine s prebivalištem ili stalnim boravkom u Republici Hrvatskoj koji to pravo ostvaruju isključivo od stranog nositelja mirovinskog i invalidskog osiguranja, ako međunarodnim ugovorom nije drukčije određeno – članak 5. točka 12. Zakona | Korisnik mirovine ili invalidnine, odnosno strani nositelj zdravstvenog osiguranja iz države s kojom Republika Hrvatska ima sklopljen ugovor o socijalnom osiguranju | – prijava -T-1, T-2,  – dokaz o prebivalištu ili stalnom boravku (Uvjerenje MUP-a ili osobne iskaznice),  – rješenje ili dokaz da primaju mirovinu od stranog nositelja mirovinsko i invalidskog osiguranja  – za korisnike mirovine ili invalidnine iz države s kojom Republika Hrvatska ima sklopljen ugovor o socijalnom osiguranju –  odjava prethodnog prebivališta i prijava stranog nositelja zdravstvenog osiguranja | Datum prijave na osnovno zdravstveno osiguranje | Datum odjave sa osnovnog zdravstvenog osiguranja |
| 20 | Osiguranik kojem je za vrijeme trajanja bolovanja prestao radni odnos, odnosno obavljanje djelatnosti osobnim radom – članak 5. točka 12.a. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobne iskaznice),  – radna knjižica  – izvješće o bolovanju | Prvi dan nakon prestanka radnog odnosa | Datum isteka korištenja priznatog prava |
| 21 | Osiguranik kojem je za vrijeme trajanja bolovanja kao posljedice ozljede na radu ili profesionalne bolesti prestao radni odnos – članak 5. točka 12.a. Zakona | Osiguranik za sebe, odnosno pravna ili fizička osoba kod koje je osiguranik bio zaposlen prilikom nastanka ozljede na radu ili profesionalne bolesti | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – radna knjižica  – ovjerena prijava ili rješenje Zavoda o priznatoj ozljedi na radu, odnosno profesionalnoj bolesti, izvješće o bolovanju  – u slučaju da osiguranika prijavljuje bivši poslodavac uz navedeno je potrebno priložiti i prijavu HZMO (kopija M-1P) | Prvi dan nakon prestanka radnog odnosa | Dok ne postane radno sposoban, odnosno do konačne ocjene radne sposobnosti ili invalidnosti |
| 22 | Osiguranica kojoj je u tijeku korištenja prava na nadoknadu plaće zbog bolesti i komplikacija u svezi s trudnoćom i porođajem, korištenja obveznog rodiljnog dopusta, rodiljnog dopusta do jedne odnosno tri godine života djeteta za blizance, treće i svako sljedeće dijete, posvojiteljskog dopusta, prava na rad u skraćenom radnom vremenu do jedne godine života djeteta iz članka 59. st.1. Zakona o radu, odnosno tri godine života djeteta iz članka 59. st.3. Zakona o radu, dopusta iz čl. 57. Zakona o radu, korištenje stanke za dojenje djeteta iz čl. 60. Zakona o radu prestao radni odnos – članak 5. točka 12.a. Zakona | Osoba sama za sebe | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – radna knjižica  – izvješće o bolovanju  – rješenje Zavoda o pravu na rodiljni dopust | Prvi dan nakon prestanka radnog odnosa | Datum isteka korištenja priznatog prava |
| 23 | Osobe s prebivalištem ili stalnim boravkom u Republici Hrvatskoj kojima je po osnovi drugih dohodaka sukladno propisima o doprinosima za obvezna osiguranja uplaćen jednokratnom ili višekratnim uplatama u posljednjih pet godina doprinos za osnovno zdravstveno osiguranje najmanje u visini doprinosa obračunatog na najnižu osnovicu za obračun doprinosa za osnovno zdravstveno osiguranje za razdoblje od šest mjeseci, ako ne ostvaruju pravo na zdravstveno osiguranje po drugoj posnovi – članak 12.a. Zakona | Osoba sama za sebe | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – dokaz o plaćenim doprinosima – iznimno prijava T-1, ako uplatitelj doprinosa nije registriran u Zavodu | Datum podnošenja prijave | Posljednji dan u mjesecu za koji nema uplaćen doprinos najmanje na najnižu osnovicu za obračun doprinosa, odnosno datum stjecanja statusa po drugoj osnovi |
| 24 | Osobe s prebivalištem ili stalnim boravkom u Republici Hrvatskoj koje nisu zdravstveno osigurane po drugoj osnovi ako su se prijavile Zavodu u roku 30 dana nakon prestanka radnog odnosa, obavljanja djelatnosti ili nakon prestanka primanja naknade plaće na koju ima pravo prema Zakonu o zdravstvenom osiguranju, odnosno propisima donijetim na temelju tog Zakona – članak 5. točka 13a. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – radna knjižica | Datum podnošenja prijave | Datum stjecanja statusa po drugoj osnovi |
| 25 | Osobe s prebivalištem ili stalnim boravkom u Republici Hrvatskoj koje nisu zdravstveno osigurane po drugoj osnovi ako su se prijavile Zavodu u roku 30 dana nakon odsluženja vojnog roka ili nakon prestanka nesposobnosti za rad zbog koje su otpuštene s te vojne službe – članak 5. točka 13b. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – radna knjižica  – vojna knjižica | Datum podnošenja prijave | Datum stjecanja statusa po drugoj osnovi |
| 26 | Osobe s prebivalištem ili stalnim boravkom u Republici Hrvatskoj koje nisu zdravstveno osigurane po drugoj osnovi ako su se prijavile Zavodu u roku 30 dana nakon otpuštanja iz ustanove za izvršenje kaznenih i prekršajnih sankcija, iz zdravstvene ili druge specijalizirane ustanove, ako je bila primjenjena sigurnosna mjera obveznog psihijatrijskog liječenja u zdravstvenoj ustanovi ili obveznog liječenja alkoholičara i narkomana – članak 5. točka 13c. Zakona | Osoba sama za sebe | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – radna knjižica,  – dokaz o otpuštanju iz ustanove za izvršenje kaznenih i prekršajnih sankcija, odnosno iz zdravstvene ili druge specijalizirane ustanove | Datum podnošenja prijave | Datum stjecanja statusa po drugoj osnovi |
| 27 | Osobe s prebivalištem ili stalnim boravkom  u Republici Hrvatskoj koje nisu zdravstveno osigurane po drugoj osnovi ako su se prijavile Zavodu u roku 30 dana po povratku u RH pod uvjetom da su u času odlaska u inozemstvo bile zdravstveno osigurane u Republici Hrvatskoj – članak 5. točka 13d. Zakona | Osoba sama za sebe | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – radna knjižica ili drugi dokaz o zdravstvenom osiguranju u Republici Hrvatskoj prije odlaska u inozemstvo  – dokaz o provedenom boravku u inozemstvu (dokument o prestanku osiguranja)  – dokaz o datumu povratka u Republiku Hrvatsku | Datum podnošenja prijave | Datum stjecanja statusa po drugoj osnovi |
| 28 | Osobe s prebivalištem ili stalnim boravkom u Republici Hrvatskoj koje su se prijavile Zavodu u roku 90 dana nakon isteka školske godine u kojoj su završile redovno školovanje – članak 5. 13e. Zakona | Osoba sama za sebe | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – dokument o završenom redovnom školovanju | Datum podnošenja prijave | Datum stjecanja statusa po drugoj osnovi |
| 29 | Osobe s prebivalištem ili stalnim boravkom u Republici Hrvatskoj koje su se prijavile Zavodu u roku 90 dana nakon služenja vojnog roka, odnosno od dana prestanka nesposobnosti zbog bolesti radi koje su otpuštene s te vojne službe, pod uvjetom da su na služenje vojnog roka stupile u roku 60 dana od isteka školske godine u kojoj su završile redovno školovanje – članak 5. točka 13f. Zakona | Osoba sama za sebe | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – dokument o završenom redovnom školovanju,  – vojna knjižica | Datum podnošenja prijave | Datum stjecanja statusa po drugoj osnovi |
| 30 | Osobe s prebivalištem ili stalnim boravkom u Republici Hrvatskoj koje nisu zdravstveno osigurane po drugoj osnovi ako su na stručnom osposobljavanju ili prekvalifikaciji koje organizira Hrvatski zavod za zapošljavanje – članak 5. točka 13g. Zakona | Hrvatski zavod za zapošljavanje | – prijava – T-2,  – dokaz o prebivalištu ili stalnom boravku  (Uvjerenje MUP-a ili osobna iskaznica),  – radna knjižica  – dokaz o upućivanju na prekvalifikaciju | Datum podnošenja prijave | Datum svršetka stručnog osposobljavanja ili prekvalifikacije |
| 31 | Osobe s prebivalištem ili stalnim boravkom u Rebublici Hrvatskoj koje nisu zdravstveno osigurane po drugoj osnovi ako su se prijavile Zavodu u roku 30 dana nakon prestanka statusa osiguranika po osnovi drugih dohodaka sukladno propisima o doprinosima za obvezna osiguranja, odnosno nakon prestanka primanja novčane naknade na koju imaju pravo prema Zakonu ili prema propisima donesenim na temelju Zakona – članak 5. točka 13h. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokaz o prestanku statusa osiguranika, odnosno o prestanku primanja novčane naknade | Datum podnošenja prijave | Datum stjecanja statusa po drugoj osnovi |
| 32 | Osobe s prebivalištem ili stalnim boravkom u Republici Hrvatskoj koje nisu zdravstveno osigurane po drugoj osnovi i koje su navršile 18 godina života, ako se u roku 30 dana od navršenih 18 godina života prijave Zavodu – članak 5. točka 14. Zakona | Osoba sama za sebe | – prijava – T-2  – dokaz o prebivalištu ili stalnom boravku (Uvjerenje MUP-a ili osobna iskaznica), | Datum podnošenja prijave | Datum stjecanja statusa po drugoj osnovi |
| 33 | Učenici srednjih škola i redovni studenti visokih učilišta koji su državljani i imaju prebivalište ili boravište u Republici Hrvatskoj, odnosno stranci s odobrenim stalnim boravkom, a nisu zdravstveno osigurani kao članovi obitelji osiguranika – članak 5. točka 15. Zakona | Ministarstvo znanosti, obrazovanja i športa | – prijava – T-2,  – dokaz o prebivalištu, boravištu ili stalnom boravku (Uvjerenje MUP-a ili osobna iskaznica),  – dokaz o redovnom školovanju | Datum podnošenja prijave | Datum prestanka redovnog školovanja |
| 34 | Supružnik umrlog osiguranika koji nakon smrti supružnika nije stekao pravo na obiteljsku mirovinu, ako se prijavi Zavodu u roku 90 dana nakon smrti supružnika i ako nema drugu osnovu osiguranja – članak 5. točka 16. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – radna knjižica  – dokaz o smrti osiguranika | Datum podnošenja prijave | Datum stjecanja statusa po drugom osnovu |
| 35 | Osobe s prebivalištem ili stalnim boravkom u Republici Hrvatskoj koje su prema propisima o školovanju izgubile status učenika, odnosno redovnog studenta ili su prekinule redovno školovanje, ako su se prijavile Zavodu u roku 30 dana od gubitka statusa učenika ili redovnog studenta, odnosno od dana prekida školovanja i ako pravo na zdravstveno osiguranje ne mogu ostvariti po drugoj osnovi – članak 5. točka 17. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda o gubitku statusa učenika, odnosno redovitog studenta | Datum podnošenja prijave | Datum stjecanja statusa po drugoj osnovi |
| 36 | Osobe s prebivalištem ili stalnim boravkom u Republici Hrvatskoj kojima je priznato svojstvo ratnog, mirnodopskog ili civilnog invalida i mirnodopskog vojnog invalida, odnosno status korisnika obiteljske invalidnine sukladno Zakonu o zaštiti vojnih i civilnih invalida rata, ako nisu zdravstveno osigurane po drugoj osnovi – članak 5. točka 18. Zakona | Osoba sama za sebe | – prijava – T-2  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje nadležnog tijela državne uprave | Datum podnošenja prijave | Datum stjecanja statusa po drugoj osnovi |
| 37 | Hrvatski branitelji iz Domovinskog rata, ako nemaju drugu osnovu osiguranja – članak 5. točka 19. Zakona | Osoba sama za sebe | – prijava – T-2  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda nadležnog tijela državne uprave | Datum podnošenja prijave | Datum stjecanja statusa po drugoj osnovi |
| 38 | Osobe koje pružaju njegu i pomoć hrvatskom ratnom vojnom invalidu Domovinskog rata s oštećenjem organizma 100 % I. grupe, ako nisu zdravstveno osigurani po drugoj osnovi – članak 5. točka 20. Zakona | Ministarstvo obitelji, branitelja i međugeneracijske solidarnosti | – prijava – T-2,  – prijava HZMO (kopija M-1P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje kojim se osoba određuje za njegovatelja | Datum kada je utvrđen status njegovatelja | Datum kada je utvrđen prestanak statusa njegovatelja |
| 39 | Osobe s prebivalištem ili stalnim boravkom u Republici Hrvatskoj koje su bile korisnici zdravstvene zaštite po Zakonu o osnovnim pravima vojnih invalida i obitelji palih boraca, Zakonu o invalidskom dodatku i drugim pravima vojnih invalida, Zakonu o zaštiti boraca NOR-a, Zakonu o zaštiti žrtava fašističkog terora i građanskih žrtava rata, Zakonu o posebnoj novčanoj naknadi borcima NOR-a i predratnim revolucionarima i po Uredbi o zaštiti žrtava rata za obranu Republike Hrvatske i njihovih obitelji ako nisu zdravstveno osigurane po drugoj osnovi – članak 5. točka 21. Zakona | Osoba sama za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje nadležnog tijela državne uprave | Datum podnošenja prijave | Datum stjecanja statusa po drugoj osnovi |
| 40 | Osobe na odsluženju vojnog roka (ročnici), ako nisu zdravstveno osigurane po drugoj osnovi – članak 5. točka 22. Zakona | Ministarstvo obrane Republike Hrvatske, odnosno obveznik civilne službe za sebe | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda nadležnog tijela državne uprave, odnosno rješenje Ministarstva gospodarstva, rada i poduzetništva o nastupu na civilnu službu | Datum početka služenja vojnog roka | Datum prestanka služenja vojnog roka |
| 41 | Pričuvnici za vrijeme obavljanja službe u oružanim snagama Republike Hrvatske ako nisu zdravstveno osigurani prema drugoj osnovi – članak 5. točka 22. Zakona | Ministarstvo obrane Republike Hrvatske | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – potvrda o pripadnosti oružanim snagama Republike Hrvatske | Datum početka obavljanja službe u oružanim snagama Republike Hrvatske | Datum otpuštanja iz službe oružanih snaga Republike Hrvatske |
| 42 | Osobe koje su prekinule rad zbog toga što ih je pravna ili fizička osoba uputila na obrazovanje, stručno usavršavanje ili poslijediplomski studij – članak 5. točka 23. Zakona | Pravna ili fizička osoba za radnike | – prijava – T-2,  – prijava HZMO (kopija M-1P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – akt o upućivanju na obrazovanje, stručno usavršavanje ili poslijediplomski studij | Datum upućivanja na obrazovanje, stručno usavršavanje ili poslijediplomski studij | Datum prestanka obrazovanja, stručnog usavršavanja ili završetka poslijediplomskog studija |
| 43 | Osobe koje je pravna ili fizička osoba prije stupanja u radni odnos uputila kao svoje stipendiste na praktičan rad u drugu pravnu osobu radi stručnog osposobljavanja ili usavršavanja – članak 5. točka 24. Zakona | Pravna ili fizička osoba za svoje stipendiste | – prijava – T-2,  – prijava HZMO (kopija M-1P),  – dokaz o prebivalištu ili stalnom boravku (Uvjerenje MUP-a ili osobna iskaznica),  – akt o upućivanju na praktični rad u drugu pravnu ili fizičku osobu poradi stručnog osposobljavanja ili usavršavanja | Datum početka praktičnog rada, odnosno stručnog osposobljavanja ili usavršavanja | Datum prestanka praktičnog rada, odnosno stručnog osposobljavanja ili usavršavanja |
| 44 | Osobe upućene u inozemstvo u sklopu međunarodne tehničko-prosvjetne i kulturne suradnje – članak 5. točka 25. Zakona | Nadležno ministarstvo | – prijava – T-2,  – prijava HZMO (kopija M-1P),  – rješenje nadležnog ministarstva o upućivanju u inozemstvo,  – potvrda o zdravstvenom stanju izabranog doktora ne starija od 30 dana | Datum upućivanja u inozemstvo | Datum povratka iz inozemstva |
| 45 | Supružnik – bračni / izvanbračni (sukladno propisima o obiteljskim odnosima) – članak 6. stavak 1. točka 1. Zakona | Poslodavac nositelja osiguranja, odnosno nositelj osiguranja | – prijava – T-3  – dokaz o prebivalištu ili stalnom boravku (Uvjerenje MUP-a ili osobna iskaznica),  – vjenčani list ne stariji od 6 mjeseci,  – dokaz da nema druge osnove osiguranja (Radna knjižica ili ispis staža HZMO)  – za izvanbračne supružnike izjava, ovjerena kod javnog bilježnika, da žive u izvanbračnoj zajednici i dokaz da nijedno od njih nije u braku s trećom osobom | Datum podnošenja prijave | Datum stjecanja statusa po drugoj osnovi |
| 46 | Djeca rođena u braku, izvan braka ili posvojena, pastorčad i druga djeca bez roditelja, ako ih osiguranik uzdržava – članak 6. stavak 1. točka 2. Zakona | Poslodavac nositelja osiguranja, odnosno nositelj osiguranja | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – rodni list  – potvrda o redovitom školovanju, odnosno dokaz o posvojenju ili uzdržavanju | Datum podnošenja prijave | Datum stjecanja osiguranja po drugoj osnovi, odnosno navršenih 26 godina života |
| 47 | Roditelji (otac, majka, očuh, maćeha i posvojitelj), ako ih osiguranik uzdržava – članak 6. stavak 1. točka 3. Zakona | Poslodavac nositelja osiguranja, odnosno nositelj osiguranja | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokaz o srodstvu s nositeljem osiguranja,  – dokaz da roditelji nemaju drugi osnov osiguranja,  – dokaz da nemaju vlastitih prihoda (sukladno općem aktu Zavoda)  – dokaz o uzdržavanju | Datum podnošenja prijave | Datum stjecanja statusa po drugoj osnovi |
| 48 | Unuci, braća, sestre, djed i baka ako su nesposobni za samostalni život i rad, ako nemaju sredstava za uzdržavanje i ako ih osiguranik uzdržava – članak 6. stavak 1. točka 4. Zakona | Poslodavac nositelja osiguranja, odnosno nositelj osiguranja | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokaz o srodstvu s nositeljem osiguranja,  – dokaz da nemaju vlastitih prihoda i da su nesposobni za samostalan život i rad (sukladno općem aktu Zavoda)  – dokaz o uzdržavanju | Datum podnošenja prijave | Datum stjecanja statusa po drugoj osnovi |
| 49 | Razvedeni supružnik zadržava status osigurane osobe kao član obitelji ako je sudskom odlukom stekao pravo na uzdržavanje, pod uvjetom da se prijavi Zavodu u roku 90 dana od pravomoćnosti presude o uzdržavanju i da nema drugi osnov osiguranja – članak 7. stavak 1. točka 1. i stavak 2. Zakona | Osoba sama za sebe | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – pravomoćno rješenje o razvodu braka i uzdržavanju | Datum podnošenja prijave | Datum stjecanja osiguranja po drugoj osnovi, odnosno datum prestanka uzdržavanja |
| 50 | Razvedeni supružnik zadržava status osigurane osobe kao član obitelji ako je u času rastave braka bio potpuno i trajno nesposoban za rad sukladno propisima o mirovinskom osiguranju, pod uvjetom da se prijavi Zavodu u roku 90 dana od pravomoćnosti odluke o rastavi braka i da nema drugi osnov osiguranja – članak 7. stavak 1. točka 2. i stavak 2. Zakona | Osoba sama za sebe | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – pravomoćno rješenje o razvodu braka i dokaz da je potpuno i trajno nesposobna za rad | Datum podnošenja prijave | Datum stjecanja statusa po drugoj osnovi |
| 51 | Razvedeni supružnik zadržava status osigurane osobe kao član obitelji ako je sudskom odlukom o rastavi braka odlučeno da će djeca živjeti s njim, pod uvjetom da se prijavi Zavodu u roku 90 dana od pravomoćnosti odluke o rastavi braka i da nema drugi osnov osiguranja, dok djeca imaju pravo na uzdržavanje sukladno propisima o obiteljskim odnosima – članak 7. stavka 1. točka 3. i stavka 2. Zakona | Osoba sama za sebe | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – pravomoćno rješenje o razvodu braka i odluka iz koje je vidljivo da su djeca povjerena na odgoj i uzdržavanje | Datum podnošenja prijave | Datum prestanka prava na uzdržavanje za djecu, sukladno propisima o obiteljskim odnosima |
| 52 | Djeca potpuno i trajno nesposobna za rad – članak 8. stavak 6. Zakona | Poslodavac nositelja osiguranja, odnosno nositelj osiguranja | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – pravomoćno rješenje HZMO, nadležnog tijela državne uprave ili suda kojim je utvrđena pot­puna i trajna nesposobnost za rad ili pravomoćno rješenje suda o produženom roditeljskom pravu | Datum pravomoćnosti rješenja | Trajno |
| 53 | Djeca osiguranika, ocijenjena privremeno nesposobna za samostalni život i rad prema rješenju Zavoda – članak 8. stavak 3. Zakona | Poslodavac nositelja osiguranja, odnosno nositelj osiguranja | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokaz o srodstvu s nositeljem osiguranja,  – rješenje Zavoda o privremenoj nesposobni za samostalan život i rad  – izjava o uzdržavanju vlastoručno potpisana u nadležnom područnom uredu Zavoda | Datum podnošenja prijave | Datum stjecanja statusa po drugoj osnovi |
| 54 | Članovi obitelji državljana Republike Hrvatske uposlenih u inozemstvu kod stranog poslodavca (supružnik i djeca) ako nisu zdravstveno osigurani kod stranog nositelja zdravstvenog osiguranja, a bili su prije njegova odlaska u inozemstvo zdravstveno osigurani u Republici Hrvatskoj – članak 9. Zakona | Osobe uposlene u inozemstvu – za članove obitelji | – prijava – T-1 i T-3  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokaz o srodstvu  – dokaz o uposlenju nositelja u inozemstvu  – dokaz o osiguranju prije odlaska nositelja u inozemstvo | Datum uposlenja nositelja u inozemstvu | Datum prestanka uposlenja nositelja u inozemstvu |
| 55 | Osobe s prebivalištem u Republici Hrvatskoj koje su nesposobne za samostalan život i rad i nemaju sredstva za uzdržavanje sukladno propisima o socijalnoj skrbi – članak 10. Zakona | Mjesno nadležni ured za socijalnu skrb | – prijava – T-2  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje nadležnog ureda za socijalnu skrb o priznavanju prava na zdravstvenu zaštitu kao neosiguranoj osobi | Datum priznavanja prava na zdravstvenu zaštitu iz rješenja nadležnog ureda za socijalnu skrb | Datum prestanka prava odnosno stjecanja statusa prema drugoj osnovi |
| 56 | Osobe s prebivalištem ili stalnim boravkom u Republici Hrvatskoj koje zdravstveno osiguranje ne ostvaruju po drugoj osnovi – članak 11. Zakona | Osoba sama za sebe | – prijava – T-1, T-2,  – dokaz o prebivalištu (Uvjerenje MUP-a ili osobna iskaznica)  – dokaz o prethodnom osiguranju | Datum podnošenja prijave | Datum stjecanja statusa po drugoj osnovi |
| 57 | Osobe koje sudjeluju u organiziranim javnim radovima u Republici Hrvatskoj – članak 12. točka 1. Zakona | Organizator | – prijava – T-2,  – dokaz o prebivalištu (Uvjerenje MUP-a ili osobna iskaznica)  – dokumentacija prema posebnom zahtjevu Zavoda | Datum početka sudjelovanja u javnim radovima | Datum prestanka sudjelovanja u javnim radovima |
| 58 | Osobe koje ispunjavaju obvezu sudjelovanja u civilnoj zaštiti ili obvezu sudjelovanja u službi motrenja i obavješćivanja – članak 12. točka 2. Zakona | Organizator | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokumentacija prema posebnom zahtjevu Zavoda | Datum početka sudjelovanja u civilnoj zaštiti, odnosno u službi motrenja i obavješćivanja | Datum prestanka sudjelovanja u civilnoj zaštiti, odnosno u službi motrenja i obavješćivanja |
| 59 | Osobe koje kao članovi operativnih sastava dobrovoljnih vatrogasnih organizacija obavljaju zadatke gašenja požara, zaštite i spašavanja – članak 12. točka 3. Zakona | Hrvatski vatrogasni savez | – prijava – T-2,  – dokaz o prebivalištu ili stalnom boravku (Uvjerenje MUP-a ili osobna iskaznica),  – dokumentacija prema posebnom zahtjevu Zavoda | Datum početka obavljanja zadataka | Datum prestanka obavljanja zadataka |
| 60 | Korisnici novčane naknade za tjelesno oštećenje prema propisima o mirovinskom osiguranju, ako nemaju pravo na zdravstvenu zaštitu prema drugoj osnovi, zdravstvena zaštita im pripada samo kada je u svezi s ozljedom ili bolešću koja je prouzročila tjelesno oštećenje po kojem im pripada pravo na novčanu naknadu za to oštećenje – članak 12. točka 4. Zakona | Osoba sama za sebe | – prijava – T-2,  – dokumentacija prema posebnom zahtjevu Zavoda | Datum utvrđen u rješenju HZMO-a | Datum utvrđen u rješenju HZMO-a |
| 61 | članovi obitelji zatočenog ili nestalog hrvatskog branitelja s pravom na propisanu novčanu naknadu prema Zakonu o pravima hrvatskih branitelja iz Domovinskog rata i članova njihovih obitelji – ako nemaju drugi osnov osiguranja – članak 82. stavak 2. i 4. | Osoba sama za sebe | – prijava – T-3,  – dokaz o prebivalištu ili stalnom boravku (Uvjerenje MUP-a ili osobna iskaznica),  – rješenje o pravu na novčanu naknadu | Datum podnošenja prijave | Datum stjecanja statusa po drugoj osnovi |

T-1
– prijava, promjena, odjava – za obveznika uplate doprinosa

T-2
– prijava, promjena, odjava – za osiguranu osobu

T-3
– prijava, promjena, odjava – za člana obitelji osiguranik

T-4
– prijava – odjava boravka u inozemstvu

M-1P
– prijava o početku osiguranja u Hrvatskom zavodu za mirovinsko osiguranje
(HZMO)

M-11P
– prijava o početku poslovanja obveznika uplaćivanja doprinosa (HZMO)

Pravilnik, NN 51/2005-980